open-index/open-wikipedia-markdown huggingface dataset:
Suomen sotaveteraaniliitto

**Suomen sotaveteraaniliitto ry** () oli suomalaisten sotaveteraanien valtakunnallinen etu-, tuki- ja aatteellinen järjestö. Sotaveteraaniliiton edeltäjä oli Suomen Aseveljien Liitto, joka perustettiin talvisodan jälkeen 4. elokuuta 1940. Se kuitenkin lakkautettiin vuoden 1944 välirauhansopimuksen perusteella 21. tammikuuta 1945. Tämän jälkeen suomalaiset sotaveteraanit olivat ilman omaa valtakunnallista yhdistystä yli kymmenen vuotta, kunnes Rintamamiesten asutusliitto perustettiin 29. syyskuuta 1957. Vuonna 1964 liitto sai nykyisen nimensä. Kolme vuotta myöhemmin se liittyi myös Maailman veteraanijärjestön jäseneksi.

Sotaveteraaniliitto toimi sotaveteraaniyhdistysten keskusjärjestönä. Liitto ajoi veteraanien yhteiskunnallisia etuja. Se toimi erityisesti veteraanien ja heidän puolisoidensa ja leskiensä toimeentuloturvan ja sosiaalisen huollon kehittäjänä, asunto-olojen kohentajana ja kuntoutuksen edistäjänä. Liiton tehtävä oli myös koota ja tallentaa veteraaniperinnettä sekä lisätä veteraanien yhteenkuuluvuutta ja ylläpitää isänmaallista henkeä.

Vuoden 2015 joulukuussa Suomen sotaveteraaniliittoon kuului yhteensä 20&nbsp;703 varsinaista jäsentä sekä 29&nbsp;009 kannattajajäsentä. Liitto on Suomen suurin veteraanijärjestö, jossa on enemmän jäseniä kuin muissa veteraanijärjestöissä yhteensä. Sotaveteraaniliittoon kuului 396 jäsenyhdistystä. Vuonna 2024 sotaveteraaneja oli elossa enää noin 1&nbsp;600.

Liiton aikakauslehtenä oli kuudesti vuodessa ilmestynyt *[[Sotaveteraani (lehti)|Sotaveteraani]]*. Se yhdistyi Rintamaveteraaniliiton *[[Veteraani (lehti)|Veteraani]]*-lehden kanssa nimellä *[[Kenttäpostia]]* vuoden 2019 alusta. Kenttäpostia ilmestyy neljä kertaa vuodessa ja julkaisijana toimivat molemmat veteraaniliitot, kunnes mukaan tulivat Tammenlehvän perinneliitto ja Lotta Svärd -säätiö vuonna 2022. Julkaisijamäärä väheni kolmeen Rintamaveteraaniliiton lopetettua toimintansa vuonna 2023.

Suomen sotaveteraaniliitto päätti kokouksessaan 27. syyskuuta 2024 lakkauttavansa yhdistyksen. Toiminta oli tarkoitus päättää vuoden 2024 lopussa ja sen jälkeen aloittaa yhdistyksen purkutoimet. Sotaveteraaniliitto luovutti tehtävänsä Tammenlehvän perinneliitolle. Liitto poistettiin yhdistysrekisteristä 23. joulukuuta 2025.

## Puheenjohtajat
* Aarno Lampi (1998–2004)

## Lähteet
The World According to Gob

**The World According to Gob** on kanadalaisen alternative rock -yhtye Gobin kolmas studioalbumi, joka julkaistiin 23. tammikuuta 2001. Se sisältää singlet "*I Hear You Calling*", "*For The Moment*" ja "*No Regrets*". Levyn työnimi oli "*Love and Relationships*".

## Kappalelista
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Theo - kitara, laulu (kappaleissa 3, 8, 9, 12), taustalaulu
* Tom - kitara, laulu (kappaleissa 1, 2, 4, 5, 6, 7, 10, 11, 13, 14), taustalaulu
* Craig - Basso, taustalaulu
* Gabe - rummut, taustalaulu
* Vasilis - taustalaulu
* Neill King - taustalaulu
Paul Kirilow

**Paul Kirilow** myöh. **Kirilo** (käytti Saksassa peitenimeä **Karlsson**), () oli suomalainen jääkärimajuri. Hänen vanhempansa olivat liikemies Wilhelm Kirilow ja Elisabeth Terichoff. Hänet vihittiin avioliittoon vuonna 1924 Wera Martinoffin kanssa. 

## Opinnot
Kirilow kirjoitti ylioppilaaksi Viipurin ruotsalaisesta lyseosta vuonna 1914 ja liittyi Viipurilaiseen osakuntaan. Hän teki opintomatkan Englantiin vuonna 1919 ja kävi Sotakorkeakoulun komentajakurssin vuonna 1926.

## Jääkärikausi
Kirilow työskenteli Saksassa puutavara-alan harjoittelijana ennen liittymistään yhtenä ensimmäisten vapaaehtoisten joukkoon, jotka liittyivät Saksassa sotilaskoulutusta antavalle Pfadfinder-kurssille, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 8. maaliskuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan, josta hänet siirrettiin 6. marraskuuta 1915 alkaen pataljoonan 3. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Kirilow toimi noin vuoden päivät suomalaisena vääpelinä 3. komppaniassa.

## Suomen sisällissota
Kirilow saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Merimatkalla hän sairastui ja oli Suomeen päästyään sairaana noin puolitoista kuukautta, jonka jälkeen hänet komennettiin toukokuun alkupäivinä sisällissotaa käyvään Suomen Valkoiseen armeijaan pataljoonan komentajaksi 2. Jääkärirykmentin 4. jääkäripataljoonaan 6. toukokuuta 1918 alkaen ja otti osaa sisällissodan taisteluihin Karjalankannaksella.

## Sisällissodan jälkeinen aika
Kirilow toimi sisällissodan jälkeen komppanianpäällikkönä ja 2. pataljoonan komentajana edelleen 2. Jääkärirykmentissä, josta muodostettiin myöhemmin ensin Porin jalkaväkirykmentti 2 ja myöhemmin Savon jääkärirykmentti. Kirilow otti osaa Porajärven puolustukseen 29. maaliskuuta 1920 alkaen aina Porajärven luovutukseen saakka 11. maaliskuuta 1921. Hänet määrättiin 21. huhtikuuta 1921 talouspäälliköksi ja 17. kesäkuuta 1924 alkaen 3. pataljoonan komentajaksi. Hänet siirrettiin 31. toukokuuta 1927 alkaen Pohjois-Savon rykmentin 3:n ja 15. elokuuta 1928 alkaen 1. pataljoonan komentajaksi. Vuonna 1929 Kirilow vaihtoi sukunimensä Kiriloksi ja erosi armeijasta 19. helmikuuta 1929, jonka jälkeen hän toimi Savon työlaitoksen johtajana 7. tammikuuta 1929 alkaen. Hänet haudattiin Mäntyharjulle. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Tahitinlurikki

**Tahitinlurikki** (*Vini peruviana*) on uhanalainen polynesialainen kaija.

## Koko ja ulkonäkö
Tahitinlurikin pituus on noin 18 cm ja paino 31–34 g. Sen höyhenpuvun yleisväri on tummansininen. Naama, kurkku ja rinnan yläosa ovat valkoiset. Nokka on oranssi, iiris keltainen ja koivet oranssinkeltaiset. Sukupuolet ovat samanvärisiä. Nuoren linnun nokka on musta, iiris tummanruskea, koivet oranssinruskeat, vatsapuoli tumman siniharmaa ja poskilla on harmahtavat täplät.

## Esiintyminen
Tahitinlurikki elää Kaakkois-Polynesiassa Cookinsaarilla, Seurasaarilla ja Tuamotulla. Lajia on tavattu myös Tahitilla, mutta se on sinne mahdollisesti siirretty. Lajin populaation koko on 2&nbsp;500–10&nbsp;000 yksilöä. Parvet vaeltelevat kukkivia puita etsien paikasta toiseen. Lajin kanta on taantunut pääasiassa mustarottien ja kissojen takia. Tahitinlurikkia pidetään harvoin vankeudessa lemmikkilintuna, ja Suomessa niitä tuskin on ollenkaan.

## Elinympäristö
Tahitinlurikit asuvat metsissä ja kookospalmumetsiköissä, puutarhoissa ja banaaniviljelyksillä. Ne esiintyvät yleensä pienissä alle 10 yksilön parvissa tai pareittain.

## Lisääntyminen
Pesintä tunnetaan vankeudessa lisääntyneiltä linnuilta. Pesä sijaitsee puun kolossa tai onkalossa tai yhä puuhun kiinnittyneessä mädäntyneessä kookospähkinässä. Naaras munii tavallisesti kaksi munaa. Muna on kooltaan 19,4*17,2 mm. Haudonta kestää hieman yli kolme viikkoa ja molemmat puolisot hautovat. Poikaset jättävät pesän kahdeksan tai yhdeksän viikon ikäisinä.

## Ravinto
Tahitinlurikit syövät siitepölyä, mettä, kukkia ja pehmeitä hedelmiä. Erityisen persoja ne ovat kookospalmun kukinnoille.

## Lähteet

* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust

### Viitteet
Maailman veteraanijärjestö

**Maailman veteraanijärjestö** (, *WVF*) on hallituksista riippumaton ja poliittisesti sitoutumaton järjestö, joka toimii 170 veteraanijärjestön maailmanlaajuisena katto-organisaationa. 

WVF:n jäsenjärjestöjä on nykyisin kaikkiaan 89 eri maassa ja jäsenjärjestöjen yhteenlaskettu henkilöjäsenmäärä on noin 25–30 miljoonaa. Myös Suomen sotaveteraaniliitto ja Suomen Rauhanturvaajaliitto ovat järjestön jäseniä. WVF perustettiin Pariisissa vuonna 1950 ja sen perustajamaat olivat Alankomaat, Belgia, Italia, Jugoslavia, Luxemburg, Ranska, Turkki ja Yhdysvallat.

## Aiheesta muualla
* The World Veterans Federation
Lucie Šafářová

**Lucie Šafářová** (s. 4. helmikuuta 1987 Brno, Tšekkoslovakia) on tšekkiläinen tennispelaaja. 

Šafářová aloitti tenniksen pelaamisen jo kolmivuotiaana. Hän pelasi ensimmäiset ottelunsa ITF-kiertueella vuonna 2001. Ensimmäiset ITF-turnauksensa hän voitti Bergamossa ja Båstadissa 2004. Seuraavana vuonna hän saavutti ensimmäiset turnausvoittonsa naisammattilaisten korkeimmalla tasolla, WTA-kiertueella. Hän kukisti vappupäivänä pelatussa Estorilin massakenttäturnauksen loppuottelussa Li Nan 6–7 (4–7), 6–4, 6–3. Elokuisen Forest Hillsin turnauksen loppuottelussa hän voitti Sania Mirzan 3–6, 7–5, 6–4. 's-Hertogenboschin turnauksen loppuottelussa hän hävisi maannaiselleen Klara Koukaloválle. Lisäksi hän voitti kolme ITF-tason turnausta. 

Šafářová voitti tammikuussa 2006 Gold Coastin kovilla kentillä pelatun turnauksen kukistettuaan loppuottelussa Flavia Pennettan 6–3, 6–4. Seuraavan vuoden Australian avoimissa hän pudotti jatkosta maailmanlistalla kolmantena olleen Amelie Mauresmon, kunnes hävisi puolivälieräottelussa maannaiselleen Nicole Vaidišoválle. Ranskan avoimissa hän eteni 4. kierrokselle, jolla kärsi tappion Anna Tšakvetadzelle. Lisäksi hän selviytyi Pariisin halliturnauksessa loppuotteluun, jonka hävisi Nadja Petrovalle. 

Šafářová saavutti uransa neljännen WTA-turnausvoiton elokuussa 2008 kukistettuaan Forest Hillsin turnauksen loppuottelussa Peng Shuain 6–4, 6–2. Samana vuonna hän eteni ensimmäisen kerran loppuotteluun WTA-tason nelinpeliturnauksessa Tukholmassa sekä saavutti nelinpelissä ensimmäisen ITF-tason turnausvoittonsa. Pekingin olympialaisissa hän eteni kaksinpelissä kolmannelle kierrokselle, 16 parhaan joukkoon. Nelinpelissä hän putosi parinsa Petra Kvitovan kanssa ensimmäisellä kierroksella.

Šafářová selviytyi 2009 Quebecin turnauksen finaaliin, jonka hävisi Melinda Czinkille. Seuraavana vuonna hän koki finaalitappion Jelena Dementjevalle Pariisin halliturnauksessa. Vuonna 2011 hän oli Kööpenhaminan sekä Kuala Lumpurin turnausten loppuotteluissa ja vuonna 2012 Charlestonin turnauksen loppuottelussa. Vuonna 2013 Šafářová saavutti viidennen kaksinpelin turnausvoittonsa voitettuaan Quebecin turnauksen. Hän voitti nelinpeliturnaukset Charlestonissa 2012 ja 2013, Madridissa 2013 ja Sydneyssä 2014.

Šafářová eteni 2014 Wimbledonissa välieräotteluun, jonka hävisi maannaiselleen Petra Kvitovalle 6–7, 1–6. Ranskan ja Yhdysvaltain avoimissa hän eteni neljännelle kierrokselle. Hän voitti Australian avoimissa 2015 nelinpelimestaruuden Bethanie Mattek-Sandsin kanssa. Hän voitti Dohassa kaksinpeliturnauksen ja Stuttgartissa nelinpelin. Ranskan avoimissa hän eteni loppuotteluun, jonka hävisi Serena Williamsille 3–6, 7–6, 2–6. Lisäksi hän voitti nelinpelimestaruuden Mattek-Sandsin kanssa.

Šafářová on edustanut Tšekkiä Fed Cupissa vuodesta 2004 lähtien. Hän kuului mestaruuden voittaneeseen Tšekin joukkueeseen 2011, 2012 ja 2014. Hän on voittanut Fed Cupissa 13 ja hävinnyt 13 kaksinpeliä sekä hävinnyt kaksi nelinpeliä (tilanne huhtikuun 2015 jälkeen). Hänen valmentajanaan toimii Rob Steckley.

## Lähteet
*
*
*
### Viitteet

## Aiheesta muualla

*Virallinen sivusto
Ahmo (urheilualue)

**Ahmon urheilualue** on urheilukeskus Siilinjärvellä. Se sijaitsee alle kilometrin päässä Siilinjärven keskustasta luoteeseen.

Alueella voi harrastaa kesälajeista jalkapalloa, tennistä, rullalautailua ja yleisurheilua ja talvilajeista hiihtoa ja jääkiekkoa. Syksyllä 2009 Ahmolle avattiin Siilinjärven Palloseuran rakennuttama Yara-Areena, joka on lähinnä jalkapallolle tarkoitettu tekonurmella varustettu urheiluhalli. Samaan aikaan viereisen hiekkakentän paikalle rakennettiin täyspitkä tekonurmikenttä jalkapallolle.

Ahmon urheilualuetta ei tule sekoittaa Ahmon asuinalueeseen, joka sijaitsee kahden kilometrin päässä urheilukeskuksesta. Ahmojen väliin jäävät Ahmonlampi, Räisälän asuinalue sekä Savon rata.
Zied Laaroussi

**Zied Laaroussi** (, s. 11. kesäkuuta 1979) on tunisialainen jalkapalloilija, pelipaikaltaan hyökkääjä. Hän pelaa tällä hetkellä CA Bizertinissa. Hän on tehnyt parhaimmillaan yhdeksän maalia Tunisian pääsarjassa ollen maalipörssin neljäs. Parhaimmillaan Laaroussi teki 22 maalia Arabiemiraattien pääsarjassa, ollen jälleen neljän parhaan joukossa maalipörssissä.
 
## Saavutukset
* Tunisian liigacup: 2004

## Lähteet
* Goalzz
Vato

**Vato** on Snoop Doggin ensimmäinen single hänen Tha Blue Carpet Treatment-albumilta. Kappaleella vierailee B-Real ja sen tuotti The Neptunes. Sana "vato" on Chicanon slangia.

Kappaleen musiikkivideo julkaistiin BET:n kanavalla videopalvelu YouTubessa 30. elokuuta 2006. Pharrell Williams on sanonut Vaton musiikkivideosta sitä, että se ei tuo esiin vain räppärin gangsta-asennetta, vaan puuttuu myös kysymykseen Los Angelesin rotukonfliktista afroamerikkalaisten ja hispaanien välillä.

Videon ohjasi Philipp G. Atwell ja sillä vierailee myös chicanolainen räppäri Frost sekä Oscar-ehdokas Edward James Olmos. Animoitu versio videosta on löytynyt saman vuoden syyskuusta lähtien osoitteesta snoopdogg.com. "Vaton" lopullinen versio sisältää intron Snoop Doggista sanomassa "Man don't you know that I'm loco?" sekä lukuisia Julio G.:n huuteluja. Hänet korvattiin myöhemmin meksikolaisräppäri Mr. Chino Grandella.

Artisti on esittänyt kappaleen livenä Life & Rhymes-tapahtumassa B-Realin kanssa sekä soolona kappaleen julkaisupäivänä MSN-livekonsertissa.

## Listasijoitukset

## Lähteet
Ernest Thomas Gilliard

**Ernest Thomas Gilliard** (23. marraskuuta 1912 York, Pennsylvania – 26. tammikuuta 1965 New York) oli yhdysvaltalainen lintutieteilijä.

Gilliard aloitti koko elämän kestäneen yhteistyön American Museum of Natural Historyn (AMNH) kanssa New Yorkissa vuonna 1932 työskentelemällä ensin vapaaehtoisena. 1933 hänet palkattiin assistentiksi, ja lopulta virkaportaita edettyään hän päätyi lintuosaston kuraattoriksi 1963. Gilliard kuoli sydänkohtaukseen työpöytänsä ääreen 1965.

1930-luvulla Gilliard osallistui tutkimusretkiin, jotka suuntautuivat Quebeciin, Newfoundlandiin ja Venezuelaan. 1940-luvulla hän tutki Brasilian, Filippiinien ja Uuden-Guinean linnustoa. 1950-luvulla hän matkusteli yhä enemmän, nyt Uuden-Guinean lisäksi Nepalissa ja Länsi-Intian saaristossa. Uuden-Guinean linnut, eritoten paratiisilinnut ja lavastajat, kiehtoivat häntä niin suuresti, että hän teki sinne kaikkiaan viisi retkeä, viimeisen vuonna 1964.

Gilliard kirjoitti lukuisia tieteellisiä artikkeleita niin museon omassa sarjassa kuin myös *Natural History* ja National Geographic Magazine -julkaisuihin.

Gilliard oli erinomainen valokuvaaja ja elokuvaaja ja osallistui *Search for Paradise* -dokumenttielokuvan tekemiseen vuonna 1957. Elokuvan ohjasi Otto Lang. Hänen vaimonsa Margaret Gilliard oli erinomainen piirtäjä ja maalari ja matkusti toisinaan miehensä mukana tallentaen kansatieteellisiä ja luonnonhistoriallisia yksityiskohtia.

Gilliard kuvaili ja nimesi suuren joukon lintujen alalajeja ja myös uusia lajeja, kuten rusosiipinapsijan (*Phylloscartes chapmani*) ja pitkäpartamesikon (*Melidectes princeps*), jälkimmäisen yhdessä Ernst Mayrin kanssa.

## Teoksia
* *Living Birds of the World*, 1958
* *Birds of Paradise and Bower Birds*, 1969
* *Handbook of New Guinea Birds* (yhdessä Austin L. Randin kanssa), 1967

## Lähteet

## Aiheesta muualla
* The passionate naturalist (Jenny Lawrence) Natural History 1998
Pienen pojan haaveet (albumi)

**Pienen pojan haaveet** on Yölinnun vuonna 2000 julkaistu viides albumi. *Pienen pojan haaveet* oli vuoden 2000 kuudenneksi myydyin levy. Albumilta julkaistiin singleinä kappaleet ”Liian suuri city” ja ”Haamukipua”, ja ne ovat yhtyeen tunnetuimpia kappaleita.

## Kappaleet
#
#
#
#
# (Paralyzed)
#
#
#
#
#
#
#
#

## Kokoonpano
* Simo Silmu - laulu, haitari, basso, taustalaulu
* Matti Silmu - kitarat
* Markus Kuusijoensuu - kitarat, basso
* Saku Mansikkamäki - rummut

## Aiheesta muualla
* Pienen pojan haaveet discogs.com
Furuvik

**Furuvik** voi viitata seuraaviin paikkoihin:
* Furuvikin kartano Paraisilla
* Furuvik, taajama Storforsin kunnassa Ruotsissa
* Furuvik, taajama Gävlen kunnassa Ruotsissa
Aprilia SX 50

**Aprilia SX 50** on italialaisen Aprilian valmistama supermotard-tyylinen mopo. Voimanlähteenä siinä on yksisylinterinen 49,90 cm³ nestejäähdytteinen kaksitahtimoottori, jossa on kuusi vaihdetta ja tuoreöljyvoitelu. Renkaat ovat 17-tuumaiset ja molemmissa on levyjarrut. Istuinkorkeus on 830 mm. Akseliväli on 1&nbsp;406 mm. Pyörästä on olemassa rinnakkaismalli, endurotyylinen RX 50.

## Lähteet

## Aiheesta muualla
*Aprilia RX ja SX 50:n arvostelu
Linnaorneerot

**Linnaorneerot** (*Pseudoseisura*) on orneerojen heimoon kuuluva eteläamerikkalainen lintusuku, jonka lajit ovat:

* Hietalinnaorneero (*Pseudoseisura gutturalis*)
* Punalinnaorneero (*Pseudoseisura cristata*)
* Ruostelinnaorneero (*Pseudoseisura unirufa*)
* Ruskolinnaorneero (*Pseudoseisura lophotes*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Pseudoseisura
Viiksiorneerot

**Viiksiorneerot** (*Pseudocolaptes*) on orneerojen heimoon kuuluva lintusuku. Suvussa on 2 lajia. Molemmilla suvun lajeilla on myös alalajeja.

## Lajit
* Keltaviiksiorneero (*Pseudocolaptes lawrencii*)
* Valkoviiksiorneero (*Pseudocolaptes boissonneauii*)

## Lähteet

## Aiheesta muualla
*ITIS: Pseudocolaptes
Abstrakti RAM-kone

**Abstraktiksi RAM-koneeksi** kutsutaan tietojenkäsittelytieteessä abstraktia konetta, joka kuuluu rekisterikoneiden luokkaan (RAM = keskusmuisti). RAM muistuttaa laskurikonetta (counter machine), mutta siihen on myös lisätty epäsuora osoitus rekisterien avulla. 

Sellaisesta versiosta RAM-konetta, joka on yhteensopiva universaalin Turingin koneen kanssa, missä tietokoneohjelma ja data on tallennettu rekistereihin, käytetään lyhennettä RASP (*Random access stored program machine*). Siinä on toteutettu ns. von Neumannin tietokonearkkitehtuuri. Tämä abstaktin koneen versio on lähinnä tunnettua käsitystä siitä mikä on tietokone.

Yhdessä Turingin koneen ja laskurikoneen kanssa, RAM- ja RASP-malleja käytetään muun muassa laskettavuuden kompleksisuusteoriassa hyväksi. Van Emde Boas (1990) kutsuu näitä kolmea sekä osoitinkonetta "sekventiaalisiksi tietokoneen malleiksi", erotuksena rinnakkaisista RAM-koneista.

## Katso myös
*Turingin kone
*Rekisterikone – geneerinen rekisteriohjattu kone, johon ei kuulu Turing-koneen nauhoja
*Laskurikone – yksinkertaisin kone, ilman interaktiivisuutta
*Osoitinkone – rajoitettu RAM-koneen malli
* Tallennetun ohjelman tietokone

## Aiheesta muualla
* Eräs RAM koneen emulaattori (englanniksi)
* Toinen RAM koneen emulaattori (englanniksi)

## Kirjallisuutta
* Peter van Emde Boas. *Machine Models and Simulations* sivut 3–66 "Handbbook of Theoretical Computer Science. Volumne A: Algorithms and Complexity'', The MIT PRESS/Elsevier, 1990.  (volume A). QA 76.H279 1990, edit. Leuvin.
Pisavaara

**Pisavaara** on monihuippuinen kvartsiittivaara, joka yhdessä ympäristönsä kanssa muodostaa Pisavaaran luonnonpuiston. Vaara sijaitsee Rovaniemen ja Tervolan rajalla. Sen korkein huippu, Liljalaki, on 262 metriä merenpinnasta.

## Lähteet
László Moholy-Nagy

**László Moholy-Nagy** [ˈlaːsloː ˈmoholiˌnɒɟ] (20. heinäkuuta 1895 Bácsborsód, Itävalta-Unkari – 24. marraskuuta 1946 Chicago, Yhdysvallat) oli unkarilainen taidemaalari, muotoilija ja valokuvaaja. Hän toimi professorina Bauhaus-koulussa.

## Elämä
Moholy-Nagy syntyi unkarinjuutalaiseen perheeseen, ja oli alkuperäiseltä nimeltään László Weisz. Hän vaihtoi saksanjuutalaisen sukunimensä unkarilaisen enonsa nimeen Nagy, ja lisäsi siihen myöhemmin liitteen Moholy kotikaupunkinsa Moholin mukaan. Hän opiskeli lakia Budapestissa ja osallistui ensimmäiseen maailmansotaan. Sen jälkeen hän oli Wienissä, missä sai ensimmäisen kosketuksensa konstruktivismiin El Lissitzkyn, Naum Gabon ja Kazimir Malevitšin näyttelyissä.

Vuonna 1923 Moholy-Nagy pestattiin Bauhausiin peruskurssien opettajaksi Johannes Ittenin seuraajaksi. Hän toi koulun linjaa lähemmäksi sen alkuperäisiä aatteita, muotoilun ja taiteen yhdistämistä. Bauhausissa työskennellessään Moholy-Nagy loi myös tunnetuimmat omat työnsä muotoilijana; hänen suositun valaisimensa lisenssimaksut pelastivat koulun rahatilanteen.

Bauhausin sulkemisen jälkeen Moholy-Nagy siirtyi Hollantiin ja sieltä Lontooseen 1935. Vuonna 1937 Moholy-Nagy kutsuttiin New Bauhausin johtajaksi Chicagoon, ja hän muutti Yhdysvaltoihin.

László Moholy-Nagy kuoli leukemiaan Chicagossa vuonna 1946. Budapestissa sijaitseva Moholy-Nagyn taideyliopisto on nimetty hänen mukaansa.

Alvar Aalto koki Moholy-Nagyn valokuvat tärkeiksi arkkitehtuurin modernismin edistäjiksi.

## Suomennettu artikkeli
* Valokuvaus, Julkaisussa: *Kuvista sanoin: ajatuksia valokuvasta. 2*, koonnut Martti Lintunen. Helsinki: Suomen valokuvataiteen museon säätiö 1984 

## Lähteet

## Kirjallisuutta
* Hannu Vanhanen, Unkarilaisten valokuvaajien odysseia. Tampereen museot ja Valokuvakeskus Nykyaika, 2009, 

## Aiheesta muualla

*Unkarilaiset mestarit Brassaï, Capa, Kertész, Moholy-Nagy, Munkácsi, näyttely ja kuvia, Valokuvakeskus Nykyaika
*Moholy-Nagy-säätiö (linkkejä teoskuviin)
*Moholy-Nagyn valokuvia  (George Eastman House)
Jimmy Hill

**James William Thomas "Jimmy" Hill** (22. heinäkuuta 1928 Lontoo – 19. joulukuuta 2015) oli englantilainen jalkapallopersoona. Hän toimi useissa jalkapalloon liittyvissä ammateissa kuten pelaajana, valmentajana, pelaajayhdistyksen puheenjohtajana ja televisiokommentaattorina.

Pelaajaurallaan Hill edusti Brentfordia ja Fulhamia. Hän toimi 1960-luvulla Coventry Cityn managerina ja myöhemmin Coventry Cityn, Charlton Athleticin ja Fulhamin puheenjohtajana. Hän oli aikanaan myös pelaajayhdistyksen (PFA) puheenjohtaja. Televisiossa hän tuli tunnetuksi BBC:n *Match of the Day* -ohjelman pitkäaikaisena isäntänä.

## Lähteet
Anastasie Mannerheim

**Anastasie ”Stasie” Mannerheim** (23. huhtikuuta 1893 Pietari – 18. huhtikuuta 1978 Letchworth Hertfordshire, Englanti) oli Suomen marsalkka Gustaf Mannerheimin ja vapaaherratar Anastasia Mannerheimin esikoinen. Hänellä oli sisar nimeltään Sophie.

Gustaf ja Anastasia Mannerheim erosivat virallisesti 1919, mutta jo vuonna 1902 he olivat epävirallisessa asumuserossa. Vuonna 1903 Anastasie ja Sophie matkustivat äitinsä kanssa Yhdysvaltojen kautta Kiinaan ja sieltä edelleen Eurooppaan. Anastasie kävi Ranskassa katolilaista sisäoppilaitosta ja sai ranskalais-englantilaisen kasvatuksen. Vuonna 1913 Anastasie siirtyi sisarensa kanssa sukulaisten hoiviin Suomeen, koska isä Gustaf Mannerheim asui virkatehtävissä Varsovassa eikä voinut ottaa heitä luokseen. 

Anastasie oli lapsena terveydeltään heikohko, ja aikuistuttuaan hän tunsi vetoa erakoitumiseen. Käännyttyään roomalaiskatolisuuteen Anastasie liittyi ensimmäisen maailmansodan aikana Englannissa karmeliittaluostariin. Hän luopui kuitenkin luostarielämästä vuonna 1932 ja asettui asumaan Lontooseen yhdessä elämänkumppaninsa Olive Rooneyn kanssa. Anastasie esitteli Rooneyn myös marsalkka Mannerheimille tyttöystävänään. Hän vieraili viimeisen kerran Suomessa vuonna 1967 isänsä syntymän satavuotisjuhlissa.

Anastasie Mannerheim oli 84-vuotias kuollessaan vuonna 1978 Letchworthin vanhainkodissa Englannin Hertfordshiressä.

## Katso myös
*Mannerheim (suku) 

## Lähteet
Tankmar Horn

**Tankmar Horn** (16. elokuuta 1924 Viipuri – 16. maaliskuuta 2018 Helsinki) oli suomalainen diplomaatti ja pääjohtaja. Hän työskenteli ulkoasiainministeriön osastopäällikkönä 1950–1960-luvulla ja Oy Wärtsilä Ab:n johtotehtävissä 1970–1991.

Tankmar Hornin isä oli jääkäriliikkeen perustajiin kuulunut jääkärieversti Walter Horn. Horn työskenteli diplomaattina 1950- ja 1960-luvulla ja sen jälkeen Wärtsilän palveluksessa pääjohtajana 1970–1976, johtokunnan puheenjohtajana 1976–1987 ja hallituksen puheenjohtajana 1987–1991 sekä Wärtsilän ja Lohjan fuusiosta syntyneen Metran hallituksen jäsenenä 1991–1995.

Hornin johtajakaudella Wärtsilä neuvotteli uusien jäänmurtajien tilauksista Neuvostoliittoon, ja samaan aikaan alkoivat loistoristeilijöiden toimitukset länteen. Lisäksi hänen johtajakaudellaan Wärtsilä listautui Tukholman ja Lontoon pörsseihin. Horn kuului myös muun muassa Kaukaan ja Kymmenen hallituksiin.

Hornille myönnettiin lähetystöneuvoksen arvonimi vuonna 1963 sekä erikoislähettilään ja täysivaltaisen ministerin arvo vuonna 1968. Presidentti Urho Kekkonen myönsi Hornille ministerin arvonimen vuonna 1972. Horn vihittiin kauppatieteen kunniatohtoriksi Svenska handelshögskolanissa vuonna 1989. Hän sai useita koti- ja ulkomaisia kunniamerkkejä.

## Lähteet

## Aiheesta muualla
* Tankmar Hornin muistokirjoitus ''Helsingin Sanomissa''.
Metylaatio

**Metylaatio** tarkoittaa metyyliryhmien (-CH3) liittymistä tai substituutiota yhdisteeseen.

Biokemiassa metylaatiolla tarkoitetaan reaktiota, joka voi kohdistua esimerkiksi genomisen DNA:n (eli solussa olevan DNA-osion, joka ei sisällä soluelinten DNA:ta, vaan koostuu kromosomeista) nukleotideihin. Tällöin se säätelee geenien transkriptiota. 

## Katso myös
* Demetylaatio – metyyliryhmän poistuminen yhdisteestä

## Lähteet

## Aiheesta muualla
Indochina Airlines

**Indochina Airlines** on Vietnamin kansallinen lentoyhtiö.
Se on perustettu vuonna 2008. Taloudellisten vaikeuksien vuoksi yhtiö lopetti toimintansa vuoden 2009 lopussa. Joulukuussa 2011 liikenneministeriö peruutti virallisesti lentoyhtiön toimiluvan.

Se lentää Vietnaman:
*Hanoi
*Ho Chi Minh City
*Da Nang

## Laivasto
* 2 Boeing 737-800.

## Lähteet
Elva Hsiao

**Elva Hsiao** (, s. 24. elokuuta 1979 Taiwan) on taiwanilainen pop-laulajatar. Vuodesta 1998 hän on saavuttanut kuuluisuutta erityisesti Itä- ja Kaakkois-Aasiassa mando-pop-hiteillään.     

## Studioalbumit
*Elva Hsiao Self-Titled Album (蕭亞軒同名專輯 - Xiao Ya Xuan Tong Ming Zhuan Ji) (1999) EMI 
*Red Rose (紅薔薇 - Hong Qiang Wei) (2000) EMI 
*Tomorrow (明天 - Ming Tian) (2001) EMI 
*4 U (2002) EMI 
*Love's Theme Song, Kiss (愛的主打歌，吻 - Ai De Zhu Da Ge, Wen) (2002) EMI 
*In Love With Love (愛上愛 - Ai Shang Ai) (2003) EMI 
*Fifth Avenue (第五大道 - Di Wu Da Dao) (2003) EMI 
*1087 (2006) Warner Music 
*3-Faced Elva (3面夏娃 - San Mian Xia Wa) (2008) EMI
*Diamond Candy (鑽石糖 - Zhuan Shi Tang) (2009) EMI
*Miss Elva (蕭灑小姐 - Ya Xuan Xiao Jie) (2010) EMI

## Listahitit ja singlet

Muut albumit:
*Beautiful Episode (美麗的插曲 Mei Li De Cha Qu) (2004) EMI 
*Love Elva... Remix & More (最熟悉的...蕭亞軒) (2006) EMI 

## Elokuvat
*Infernal Affairs, (Hongkong 2002)
*Butterfly Lovers (Kiina, 2004)

## Aiheesta muualla
*LoveElva kiinalainen fanisivusto
Heidi Limnell

**Heidi Limnell** (s. 5. elokuuta 1957 Helsinki) on suomalainen kuvanveistäjä.

Limnell on valmistunut kuvanveistäjäksi Turun piirustuskoulusta 1983. Taiteilijan ensinäyttelyn hän piti Turun kuvataidelautakunnan kutsusta 1983 Wäinö Aaltosen museossa. Sen jälkeen hänellä on ollut useita yksityisnäyttelyitä, muun muassa Helsingissä 1984, 1986, 1994, 1998, Turussa 1983, 
Wäinö Aaltosen museossa 1985, WAM, 1986, Piiparilassa (Jorma Panulan säätiö) 1987. Ryhmänäyttelyissä hänen töitään on ollut esillä muun muassa "Ihan pihalla" Rautilakeskus Vehmaa 2006, Salon Taiteilijaseuran juhlanäyttelyssä Veturitallissa 2000, Turun Taiteen Biennaalissa 1986 ja 1988.

Limnell on opettanut Salon kansalaisopistossa maalausta ja kuvanveistoa 1991–1992 ja Helsingin suomenkielisessä työväenopistossa piirustusta ja kuvanveistoa 1989–1992.

Limnellin töitä on useissa julkisissa ja yksityisissä kokoelmissa, kuten Suomen valtion, Turun kaupungin, Turun evankelisluterilaisten seurakuntien, Perniön kunnan, Sanomalehtimiesten liiton kokoelmissa.

## Palkinnot ja tunnustukset
* Kuurosokeiden vuoden veistos 1990, jaettu II-sija
* Turun taiteen biennaali 1988, kunniamaininta
* Wäinö Aaltosen seuran stipendi 1982
* Suomen kulttuurirahaston stipendi 1982

## Lähteet
*
Get the Knack

**Get The Knack** on vuonna 1979 julkaistu The Knackin ensimmäinen studioalbumi.

## Kappaleet
### A-puoli
#
#
#
#
#
#

### B-puoli
#
#
#
#
#
#

### Uusintapainoksen bonuskappaleet
#Don't Look Back
#That's What the Little Girls Do (demo)
#Maybe Tonight (rehearsal)
#I Knew the Bride (rehearsal)
#My Sharona (demo)

## Lähteet
Oravin kanava

**Oravin kanava** sijaitsee Saimaan vesistössä Oravintaipaleen kannaksella Haukiveden ja Joutenveden välillä Savonlinna–Joensuu-väylällä. Kanava on suluton, 237 metriä pitkä avokanava, jonka yli kulkee 11,5 metrin korkeudella maantiesilta. Oravin kanava valmistui 1861, ja se uudistettiin nykyiseen muotoonsa 1881. Valmistuessan kanava lyhensi Savonlinnan ja Joensuun välistä laivamatkaa yli 30 kilometriä kun laivojen ei enää tarvinnut kiertää Tappuvirran kautta. Kanavaa levennettiin ja syvennettiin vielä 1907–1911. Alusten suurin leveys kanavalla on 7,4 metriä ja suurin syväys 2,7 metriä.

Oravin kanavan suulla sijaitsee vuonna 1892 rakennettu Saimaan alueen viimeinen puurakenteinen loisto. Kanavalla oli myös 1868 perustettu luotsiasema. Oravin kanavan lähelle valmistui 1960 Haponlahden kanava, kun se kävi 1950-luvulla liian ahtaaksi nippu-uitolle.

## Lähteet
* Suomen kanavat: Oravin kanava
* Saimaa Holiday luontomatkailukeskus: Oravin kylän ruukkihistoriaa
* Oravin kanava (toimimaton linkki) Arkistotallenne
* Veneilysaimaa: Oravi
James W. Redmond

**James William Forbes Redmond** (s. 24. marraskuuta 1971 Lontoo, Englanti) on englantilainen näyttelijä ja malli. Hänet tunnetaan muun muassa televisiosarjoista *[[Sairaalaelämää]]*, *[[Hollyoaks]]* ja *[[Kymppikerho (televisiosarja)|Kymppikerho]]*.

## Lähteet

## Aiheesta muualla
*
Laura Cereta

**Laura Cereta** (1469–1499 Brescia) oli renessanssin aikainen humanisti ja feministi. Hän opetti filosofiaa Padovan yliopistossa ja kirjoitti ajatuksiaan pääasiassa kirjeinä.

## Elämäkerta
Cereta kävi kaksi vuotta koulua luostarissa ja jatkoi opintojaan isänsä johdolla kotona. Isä, Silvestro Cereta, oli virkamies ja humanisti, joka ajalle epätyypilliseen tapaan suosi naisten koulutusta ja opetti tyttärelleen matematiikkaa, astrologiaa ja uskontoa. 

Cereta meni viisitoistavuotiaana naimisiin venetsialaisen kauppiaan Pietro Serinan kanssa, joka kuoli kuumeeseen puolitoista vuotta vihkimisen jälkeen. Cereta jäi lapsettomaksi eikä avioitunut enää uudestaan. Miehensä kuoleman jälkeen hän etsi lohdutusta uskonnosta. Hän  paneutui tieteen kysymyksiin ja julkaisi kirjeensä vuonna 1488 nimellä *Epistolae familiares*. Hänen isänsä kuoli puoli vuotta kirjeiden julkaisemisen jälkeen. Hänen kirjoituksiinsa kohdistui alkuinnostuksen jälkeen kritiikkiä, ja hänen kirjoittamisintonsa loppui siihen.

## Feminismi
Kirjeissään Cereta puolusti naisen oikeutta koulutukseen ja taisteli naimisissa olevien naisten sortoa vastaan. Hänen kirjeessään Bibolo Sempronille on yksi harvoja keskiaikaisia mainintoja ensimmäisellä vuosisadalla eläneestä naisrunoilijasta  Cornificiasta.

## Lähteet
Efraim Jaakola

**Efraim Jaakola** (27. toukokuuta 1791 Uusikirkko Tl – 29. toukokuuta 1857 Uusikirkko Tl) oli kalantilainen Orivon kylässä asunut rukoilevaisiin kuulunut maallikkopuhuja ja virsirunoilija.

## Puutarhurista "syntienleikkaajaksi"
Jaakola oli nuoruudessaan merimiehenä ja oleskellessaan Saksassa hän perehtyi puutarhanhoitoon. Palattuaan Suomeen hän perusti oman puutarhan ja kasvatti erityisesti omenoita. Jaakola kävi myös muiden puutarhoissa leikkaamassa omenapuita. Sen jälkeen kun Jaakola alkoi toimia puhujana rukoilevaisten piirissä hänet tunnettiin siksi lisänimellä *Syntienleikkaaja*. Perimätiedon mukaan Jaakola kehotti herätyksen saanutta pelimannia Vilhelm Anttilaa eli Pela-Villeä jatkamaan soittamista tällä kertaa virsien säestäjänä rukoilevaisten seuroissa.

## Virsirunoilijana
Jaakola kirjoitti kaikkiaan noin 100 virttä ja hän julkaisi niitä arkkiveisuina. Useita Jaakolan sanoittamia virsiä on mukana rukoilevaisten laulukokoelmassa *[[Halullisten sielujen hengelliset laulut]]*. Jaakolan virsiä oli myös kansakoulunopettaja Emanuel Tammisen vuonna 1888 julkaisemassa kokoelmassan *Korven kaikuja Hengellisiä lauluja*. Nykyisen virsikirjan virsi 368 "Jeesus matkakumppani" on Jaakolan käsialaa.

## Kirjallisuus
Kalantilainen kirjailija F. M. Karrakoski julkaisi 1937 Jaakolasta elämäkertaromaanin nimeltä *Syntienleikkaaja*.

## Lähteet
* 
* 
* Suomen kirjailijat-tietokanta 
* 
*
Apostolinen suksessio

**Apostolinen suksessio** (myös **sukkessio** tai **seuraanto**) on joidenkin kristillisten kirkkojen oppi, jonka mukaan piispat, jotka ovat vihkineet nykyiset papit ja piispat, ovat itse saaneet vihkimyksensä aiemmilta piispoilta, jotka ovat saaneet vihkimyksensä aiemmilta piispoilta ja niin edelleen, niin että vihkimysten ketju ulottuisi alkukirkon apostoleihin saakka. 

## Eri kirkkokunnissa

Katolinen kirkko opettaa, että apostolit jättivät seuraajikseen piispat, jotta kirkossa säilyisi elävä evankeliumi. Apostolit myös antoivat piispoille opetusviran.

Myös ortodoksinen kirkko katsoo piispojensa saaneen valtuutuksensa apostolisen suksession kautta, mikä säilyttää apostolisen opin muuttumattomana. Tämä on perusta sille, että kirkko kutsuu itseään ”ortodoksiseksi” eli ’oikeauskoiseksi’.

Uskonpuhdistuksen jälkeenkin apostolinen suksessio säilyi muutamissa protestanttisissa kirkoissa, esimerkiksi Englannin anglikaanisessa ja Ruotsin luterilaisessa kirkossa. Ruotsissa se säilyi, koska Ruotsin ensimmäisen luterilaisen arkkipiispan Laurentius Petrin oli vihkinyt Västeråsin piispa Petrus Magni, joka oli vihitty katolisesti Roomassa 1524. Sen sijaan esimerkiksi Norjan ja Tanskan luterilaisissa kirkoissa apostolinen suksessio ei säilynyt.

Suomen evankelis-luterilaisessa kirkossa apostolinen suksessio katkesi vuonna 1884, koska silloin kaikki piispat kuolivat samana vuonna ja uuden arkkipiispan T. T. Renvallin vihki professori A. F. Granfelt. Vuonna 1934 Ruotsin arkkipiispa Erling Eidem ja Englannin anglikaanisen kirkon Fulhamin piispa Staunton Batty olivat kuitenkin mukana vihkimässä suomalaisen Aleksi Lehtosen piispaksi, joten tällä tavoin apostolisen suksession on katsottu tulleen palautetuksi Suomeenkin. 

Katolisen kirkon käsityksen mukaan reformaatiossa syntyneiltä tunnustuskunnilta puuttuu apostolinen suksessio, eikä se pidä niitä kirkkoina. Luterilaisten kirkkojen mukaan apostolinen suksessio on ennen kaikkea katolisen kirkon oppi. Luterilaisuus ei välttämättä edellytä katkeamatonta historiallista suksessiota, vaan ensisijaista on apostolisen opin välittyminen. Suomen evankelis-luterilainen kirkko ei pidä suksessiota ehdottomana pätevyysvaatimuksena vaan ymmärtää sen kirkon yhteyttä ilmentävänä perinteenä. Kirkon nykyisen käsityksen mukaan piispoilla on velvollisuus vaalia apostolisen suksession jatkuvuutta.

## Lähteet
Split Second – Saalistaja

**Split Second – Saalistaja** on brittiläinen toiminta- ja tieteiselokuva vuodelta 1992. Pääosissa ovat muun muassa Rutger Hauer ja Kim Cattrall. Elokuva sai paljon vaikutteita ''Aliensista'' ja ''Terminaattorista''.

## Juoni
Vuoden 2008 Lontoota ovat viikkokausia vaivanneet ankarat rankkasateet ja niiden aiheuttamat tulvat. Lisäksi kaupungissa riehuu salaperäinen ihmissyöjä-murhaaja, joka repii sydämen irti uhreiltaan. Kukaan ei ole koskaan edes nähnyt sitä, eivätkä poliisit ehdi koskaan ajoissa paikalle. Kovaotteinen poliisi Harley Stone aikoo kuitenkin löytää pedon, sillä hän uskoo kyseessä olevan sama murhaaja, joka tappoi hänen partnerinsa vuosia aikaisemmin.

## Näyttelijät

## Aiheesta muualla
* 
*
Caupolicán

**Caupolicán** oli mapuchejen sotilasjohtaja eli *toqui*. Hän johti mapucheja Araucon sodassa espanjalaisia vastaan. 

Kun Pedro de Valdivia eteni voitokkaasti Araucaniaan mapuchet kokoontuivat päätämään toquista eli sotajohtajasta. Tarinan mukaan Caupolicán sai asemansa sen jälkeen kun hän oli osoittanut voimansa pitämällä puutukkia hartioillaan 3 päivää ja yötä. Hän oli myös hyvä puhuja ja kansan innostaja. Caupolicán kuoli vuonna 1558, kun espanjalaiset ottivat hänet vangiksi ja teloittivat hänet. Teloitus tapahtui seivästämällä.

## Katso myös
*Araucon sota
*Pedro de Valdivia
*Lautaro
Lautaro

**Lautaro** oli mapuchejen johtaja eli *toqui* Araucon sodassa.
Lautaro oli erään mapuche-johtajan poika. Espanjalaiset ottivat hänet nuorena vangiksi ja hänestä tuli Pedro de Valdivian henkilökohtainen palvelija. Näin hän pääsi seuraamaan lähietäisyydeltä espanjalaisten sodankäyntitapaa. Hän karkasi espanjalaisilta ja liittyi jälleen mapucheihin ja opetti heille oppimaansa taktiikkaa kuten hevosten käyttöä sodassa. Hän kokosi suuria alkuasukasarmeijoita, jotka pystyivät taistelemaan espanjalaisia vastaan tehokkaasti. Kun sota espanjalaisia vastaan syttyi, mapuchet valitsivat Caupolicánin toquiksi ja Caupolicán teki Lautarosta varamiehensä. Lautaro kuoli 1557 taistelussa espanjalaisia vastaan. Hänen päänsä leikattiin irti ja asetettiin näytteille Santiagoon.

Lautaroa pidetään usein Araucon sodan symbolina loistavan taktiikkansa ja mapuche-heimojen yhdistämisen takia. Hän on yleinen hahmo chileläisessä kirjallisuudessa; esimerkiksi kirjallisuusnobelisti Pablo Neruda on kirjoittanut hänestä.
Timo Liekoski

**Timo Liekoski** (s. 30. kesäkuuta 1942 Helsinki, Suomi) on suomalainen jalkapallovalmentaja.

Liekoski työskenteli pitkään yhdysvaltalaisen jalkapalloilun parissa. Hän opiskeli Hartwick Collegessa ja pelasi koulun joukkueen kanssa NCAA:n mestaruussarjassa vuosina 1968–1970. Hän valmistui vuonna 1971 ja palasi joukkueeseen valmentajaksi vuosiksi 1973–1975. Hartwick ylsi kertaalleen neljän parhaan joukkoon sekä Liekosken peli- että valmennusvuosina, ja vuonna 1969 hänet valittiin All-America-tähdistöjoukkueeseen. Lähdettyään Hartwickista Liekoski valmensi useita vuosia silloisessa NASL-ammattilaisliigassa ja myöhemmin sen paikan ottaneessa sisäjalkapallon (indoor soccer) MISL-liigassa, joissa molemmissa hänet valittiin vuoden valmentajaksi. NASL:ssä hän valmensi Houston Hurricanea (1978–1979) ja Edmonton Drillersiä (1980–1981).

Liekoski nimettiin Yhdysvaltain A-maajoukkueen päävalmentajan Bora Milutinovićin apulaisvalmentajaksi vuonna 1991. Hän toimi tehtävässä myös vuoden 1994 MM-kilpailuissa, jossa kotijoukkue ylsi neljännesvälieriin. Turnauksen jälkeen Liekoski nimettiin Yhdysvaltain olympiajoukkueen (alle 23-vuotiaat) päävalmentajaksi ja myöhemmin hän toimi Yhdysvaltain jalkapalloliiton valmennus- ja kehityspäällikkönä. Joulukuussa 1995 Liekoskesta tuli MLS-joukkue Columbus Crew’n ensimmäinen päävalmentaja. Hän joutui kuitenkin eroamaan kesken kauden elokuussa 1996 joukkueen voitettua 22 ottelustaan vain kuusi. Hänet korvasi apulaisvalmentaja Tom Fitzgerald.

Liekoski palasi Suomeen kaudeksi 1997 ja valmensi Veikkausliigassa Myllykosken Palloa, joka sijoittui sarjassa viidenneksi. Tämän jälkeen hän siirtyi Suomen palloliiton palvelukseen ja toimi muun muassa futsalmaajoukkueen päävalmentajana, A-maajoukkueessa Richard Møller Nielsenin apulaisvalmentajana sekä alle 17- ja 19-vuotiaiden maajoukkueiden päävalmentajana. Alle 17-vuotiaiden joukkue ylsi 2000-luvun vaihteessa 3 kertaa EM-kilpailuihin hänen valmennuksessaan. Liekoski jäi eläkkeelle Palloliitosta kesällä 2008. Hän on valmentanut myös Suomen asunnottomien maajoukkuetta.

Liekoski on pelannut myös Töölön Vesassa yhden kauden jääkiekkoa SM-sarjassa kaudella 1960–61.

## Lähteet
Einstein@home

**Einstein@home** on Milwaukeen yliopistolla aloitettu projekti, joka käyttää BOINC-ohjelmistoalustaa. Se etsii jatkuvien gravitaatioaaltojen lähteitä, joihin voi sisältyä pulsareita. 

Einstein@home-projekti käynnistettiin virallisesti 19. helmikuuta 2005 osana kansainvälistä fysiikan juhlavuotta. Projekti käyttää hyväkseen samankaltaista hajautettua laskentaa kuin SETI@home. Molemmat toimivat BOINC-alustalla. 

Toukokuussa 2008 projekti oli saanut 148 teraflopsin edestä laskentatehoa. 

Marraskuussa 2009 einstein@home sai valmiiksi CUDA-laajennuksen. Einstein@home tunnistaa automaattisesti CUDA-yhteensopivat laitteet. 

Einstein@home löysi elokuussa 2010 pulsarin, joka nimettiin J2007+2722:ksi. Toinen einstein@homen avulla löydetty pulsari löydettiin maaliskuussa 2011. Se sai nimen PSR J1952+2630.

## Lähteet
VÅSC

**Viking Åland Sport Club** (lyh. **VÅSC**) on maarianhaminalainen salibandyn erikoisseura. Seuran joukkueet ovat pelanneet Suomen eri sarjatasoilla, joista parhaimmillaan VÅSC saavutti miesten SM-hopeaa 1990 ja naisten SM-hopeaa 1989. Nykyisen seuran edustusjoukkueet pelaavat Ruotsin piirisarjoissa.

## Historia
Seuran naisten joukkue voitti pronssia ensimmäisellä pelatulla naisten mestaruussarjakaudella 1988–1989. Vuotta myöhemmin miehet hävisivät Suomen mestaruuden S.C. Dalmacille.

## Aiheesta muualla
* Seuran kotisivu 
* Naisten joukkuekortti salibandyliigan sivuilla
Demba Sanyang

**Demba Sanyang** (s. 27. marraskuuta 1987 Gambia) on gambialainen jalkapalloilija, pelipaikkanaan keskikenttä. Hän edustaa Ykkösessä pelaavaa kokkolalaista KPV:tä ja lukeutuu myös Gambian maajoukkueen pelaajiin.

## Aiheesta muualla
* fifa.com  – Pelaajaprofiili 
* Gambiasports.gm – KPV snap up Demba Sanyang 
* kpv.fi – Pelaajaprofiili
Kansliakollegio

**Kansliakollegio** () on Ruotsissa 1626–1801 toiminut virasto, joka vastaanotti ja lähetti hallitukselle tulevat ja lähtevät asiakirjat ja kirjeenvaihdon. Se myös itse käsitteli asioita, erityisesti sisäistä hallintoa ja ulkopolitiikkaa.

Kustaa Vaasan aikana Ruotsin kanslerinviraston (kanslian) toiminta laajeni, ja vuoden 1626 kansliajärjestys sekä vuoden 1634 hallitusmuoto vakiinnuttivat sen aseman. Kustaa II Aadolfin aikana siitä muotoutui yksi valtakunnan kollegio, jota johti kansleri ja kaksi kanslianeuvosta. Virasto sai vähitellen nimekseen kansliakollegio, ja se säilytti asemansa yleisenä asiakirjojen toimitusvirastona samalla, kun siitä muotoutui hallintovirasto. Kansliakollegio jaettiin eri asioita hoitaviin toimituskuntiin eli ekspeditioihin, joita johti vuodesta 1669 valtiosihteeri. Kansliakollegio lakkautettiin 1801, mutta maassa toimi edelleen Kuninkaallisen majesteetin kanslia ja sen toimituskunnat. Niistä muodostettiin 1840 Ruotsin nykyiset ministeriöt.

## Kansliakollegion johtajat
Seuraavat henkilöt ovat toimineet Kansliakollegion johtajina:

**Kansliakollegion presidentit**
* 1685–1702: Bengt Gabrielsson Oxenstierna
* 1702–1705: Carl Piper
* 1705–1709: Nils Gyldenstolpe
* 1710–1719: Arvid Horn
* 1719–1739: Gustaf Cronhielm 
* 1739–1746: Carl Gyllenborg
* 1747–1752: Carl Gustaf Tessin
* 1752–1761: Anders Johan von Höpken 
* 1761–1765: Klas Ekeblad
* 1765–1768: Carl Gustaf Löwenhielm 
* 1768–1769: Fredrik von Friesendorff
* 1769–1771: Klas Ekeblad
* 1771–1772: Ulrik Scheffer
* 1772: Joachim von Düben 
* 1772–1783: Ulrik Scheffer 
* 1783–1785: Gustaf Filip Creutz
* 1785–1786: Malte Ramel 
* 1786–1787: Emanuel De Geer
* 1787–1789: Johan Gabriel Oxenstierna 
* 1789–1790: Carl Wilhelm von Düben 
* 1792: Evert Wilhelm Taube

**Kuninkaallisen majesteetin kanslian presidentit**
* 1801–1809: Fredrik Wilhelm von Ehrenheim
* 1809: Lars von Engeström

## Katso myös
* Kamarikollegio
* Sotakollegio
* Kauppakollegio
* Vuorikollegio

## Lähteet
* Iso tietosanakirja, Otava 1934
* Uusi tietosanakirja, Tietosanakirja oy 1962
Aavikon kone ja moottori

**Aavikon kone ja moottori** on Läjä Äijälän kokeellista elektronista industrialmusiikkia soittava kokoonpano, joka julkaisi kaksi yksipuolista 7″ singleä. Singlet julkaisi yhtyeen oma IKBAL-levymerkki. Yhtye toimi Torniossa ja oli aktiivinen vuosina 1979–1980. Yhtye on esiintynyt myöhemmin Avanto-festivaalien Avanto-yökerhossa Mocambossa torstaina 18. marraskuuta 2004.

## Jäsenet
*Läjä Äijälä
*Pekka Ruth
*Seppo Oförsagd

## Teokset

* "IKBAL Theme" – .41
:Nauhoitettu 1979
* "Karavaani" – 3.03
:Nauhoitettu 1979
* "Rakkaudella sinulle" – 2.43
:Nauhoitettu 1980

## Julkaisut
* Karavaani (7" single, IKBAL 1979)
* Rakkaudella sinulle (7" single, IKBAL 1980)
* Karavaani / Rakkaudella sinulle (7" single, Joteski Groteskii / Vauva records 2014)

### Kokoelmilla
* The Golden Greats Of IKBAL (CD, Bad Vugum 1995)
* Passions of Läjä Äijälä (CD, Bad Vugum 2004)
:Molemmilla kokoelmilla on yhtyeen koko tuotanto.
* Veli, sisko, kuulet kumman soiton: Avanto Compilation 2004 (CD, Avanto Recordings 2005)
:Sisältää kappaleen "Karavaani". 
* More Arctic Hysteria / Son of Arctic hysteria: The Later Years of Early Finnish Avant-Garde (2CD, Siboney 2005)
:Sisältää kappaleen "Rakkaudella sinulle".

## Lähteet
*

### Viitteet
FLOPS

**FLOPS** on tietotekniikassa käytetty lyhenne sanoista **FL**oating point **O**perations **P**er **S**econd. Flops mittaa tietokoneen suorituskykyä erityisesti tieteellisessä laskennassa käytettäviin liukulukulaskentaoperaatioihin yhden sekunnin aikana. Yhden petaflopsin tehoinen laite kykenee suorittamaan sekunnissa 1015 laskutoimitusta. FLOPS-lukema voi olla harhaanjohtava mikäli suoritinarkkitehtuuri ei tue jotain käskyä, tai laskenta käyttää useampaa käskyä saman tehtävän suorittamiseen samassa ajassa.

NEC:n SX-9 oli ensimmäinen supertietokone, joka kykeni yli 100 gigaflopsin nopeuteen per ydin. IBM:n supertietokone Blue Gene toimi teraflopsien nopeudella. IBM Roadrunner oli ensimmäinen supertietokone, joka kykeni yli petaflopsin suorituskykyyn. Fujitsun K computer rikkoi suorituskykyennätyksen kesäkuussa 2011 10,51 petaflopsilla ja oli ensimmäinen 10 petaflopsia ylittänyt tietokone.

Maailman toiseksi tehokkaimman supertietokoneen Titanin jatkuva laskuteho on 17,6 petaflopsia. Kiinalainen Tianhe-2 kykenee lähes 34 petaflopsin laskutehoon. Ensimmäinen eksaflopsin suorituskykyyn yltävä supertietokone on Frontier ja muita kehitetään.

Suurteholaskennassa käytetään kaksinkertaisen tarkkuuden 64-bittisten liukulukujen laskentaa, mutta neuroverkkojen koulutukseen käytetään puolitarkkuuden 16-bittistä liukulukua. Eräissä tapauksissa käytetään vain neljän bitin FP4-liukulukuja neuroverkkojen koulutukseen. Pelkkä suoritinytimien määrä ei kerro nopeudesta, koska eri tarkoituksiin suunnatut ratkaisut toimivat eri tarkkuudella. Lisäksi eri suorittimet voivat tukea erilaisia käskyjä ja vektorilaskentaa.

## Lähteet
Chang Lan sola

**Chang La** (, ’pohjoinen sola’) on jäätikköinen sola Changtsen ja Mount Everestin (Chomolangma) välissä Tiibetissä. Sola on 7&nbsp;020 metrin korkeudella merenpinnasta.

George Mallory ja Guy Bullock kiipesivät ensimmäisinä Pohjoissolan kamaralle syyskuussa 1921 kartoittaessaan mahdollista reittiä maailman korkeimman vuoren huipulle. Kaikki myöhemmät retkikunnat 1920- ja 1930-luvuilla käyttivät samaa reittiä yrityksissään valloittaa Mount Everest. Vuoren 1953 valloittaneet Sir Edmund Hillary ja sherpa Tenzing Norgay lähestyivät vuorta toisesta suunnasta Nepalin puolelta, koska Kiina oli sulkenut Tiibetin ulkomaalaisilta 1950.

## Aiheesta muualla
*Satelliittikuva
Cavalera Conspiracy

**Cavalera Conspiracy** on veljesten Max ja Igor Cavaleran vuonna 2007 perustama yhtye. Yhtye on julkaissut neljä albumia Infliktedin ja Blunt Force Trauman Roadrunner Recordsin kautta ja Pandemoniumin, sekä Psychosiksen Napalm Recordsin kautta. Cavalerojen Max (kitara, laulu) ja Igor (rummut) lisäksi yhtyeessä soittavat Tony Campis bassoa ja Marc Rizzo kitaraa. Yhtye soittaa nykyisen Sepulturan ja Maxin Soulfly-yhtyeen tapaan groove metallia.

## Jäsenet
### Nykyiset
* Max Cavalera – laulu, rytmikitara (2007–)
* Igor Cavalera – rummut (2007–)
* Marc Rizzo – soolokitara (2007–)

### Sessiojäsenet
* Tony Campos – basso (2012–2014, 2016–)

### Entiset
* Joe Duplantier – basso, rytmikitara, laulu (2007–2008)
* Nate Newton – basso, laulu (2013–2015)
* Johny Chow – basso (2008–2012, 2015–2016)

### Aikajana

## Diskografia
### Studioalbumit
* 
* 
* 
* 
* 

### Musiikkivideot
* Sanctuary (2008)
* Killing Inside (2011)
* Babylonian Pandemonium (2014)
* Spectral War (2017)
Neitosten karkuretki

**Neitosten karkuretki** on Arto Paasilinnan vuonna 2008 ilmestynyt humoristinen romaani. Teos on julkaistu myös Kari Pajun lukemana äänikirjana.

Tarinassa seurataan Sveden lastenkodista karanneiden Stinan, Roosan ja Meerin kovaa elämää läpi läntisen Uudenmaan. Tyttöjen tavoitteena on päästä Stinan isän Göranin luo Tenholan Kovikiin tämän juhannusmökille.

## Elokuva
Arto Paasilinnan solmima elokuvasopimus kirjailijan viimeistä edeltävästä menestysromaanistaan Neitosten karkuretki julkaistiin lehdistötilaisuudessa Helsingin Kaapelilla 19. toukokuuta vuonna 2010. Paasilinnan kirjaan pohjautuvan elokuvan käsikirjoittaa Nina J Hedkrok ja ohjaa Hannu Peltomaa. Arto Paasilinnan sekä ohjaaja Hannu Peltomaan ja käsikirjoittaja Nina J Hedkrokin välinen elokuvasopimus solmittiin heinäkuussa 2009 ennen Paasilinnan vakavaa sairastumista saman vuoden syksyllä.

## Lähteet

## Aiheesta muualla
* Neitosten karkuretki Kirjasampo-sivustolla
* Teos WSOY:n sivuilla (äänikirja)